lisatud pildil näitab Madis mütsi, mille vanaema talle kaugel lõunamaalt tõi. vanaema käis Lõuna-Eestis jaanipäeval. pildisüsteemile ei saa me ikka veel pihta.    Madis on uus poiss. uus poiss sööb ise. Näiteks suppi. enamik jookseb siiski veel  mööda riideid alla.  siis läheb Madis ise pesema. ema keerab kraani lahti ja Madis loobib omale vett peale. kuivatada ei luba.  Madis oskab nüüd endalt mähkme ootamatu rebimise teel eemaldada. Ning soostub istuma WCpotil ja kasutama seda sihipäraselt. Väikest potti Madis ei tunnista. 80% juhtudest tehakse siiski muidugi veel mähkmesse.  Trepist alla minnes Madis emale enam kätt ei anna. Ei lähe ka selg ees. Hoiab seinast kinni ja läheb nagu suur.  Ka poes veenab Madis julge röökimisega  vanemaid end kärust vabastama, et siis ise aidata poekäru lükata.  Madise esimene "klassikaline jonnistseen" leidis aset Viru Keskuse 5. korruse pillipoes, kust Madis keeldus lahkumast. Ta oleks õhtuni seal kitarre tinistanud. Oma vastuseisu lahkumisele väljendas ta huilgamise ja sildaviskamisega. Karjuv ja siplev Madis lahkus isa kaenlas publiku kaastundlike pilkude saatel.    kogumaks järgmise päeva iseseisvateks tegudeks energiat magab Madis unekotina nüüd 11ni. hommikust sööme kell 12.  imeline!